ব্যবসায়ী নাসিমের ওই অফিসে সিসিটিভি ক্যামেরা থাকায় ডিবি পুলিশের যাবতীয় কর্মকাণ্ডের চিত্র ধারণ হয়ে যায়। ভিডিও ফুটেজে দেখা যায়, রাত ১১টা ৪০ মিনিটের দিকে জহির উদ্দিন ও আবু তাহেরসহ কয়েকজন নাসিম আহমেদের অফিসে ঢুকছে। তারপর তারা অফিসের ভেতর ব্যাপক তল্লাশি চালাচ্ছে। ডিবির কনস্টেবল সোহেলকে দেখা যায় ব্যবসায়ী নাসিমের দেহতল্লাশি করতে। ভিডিও ফুটেজে একজনকে একটি শপিংব্যাগে করে কিছু জিনিস নিয়ে ঢুকতে দেখা যায়।